
DR.30.4.2008  
 

 

47 

Negara, pilihan calon yang disyorkan oleh Ketua Hakim Negara mestilah terdiri daripada 
calon-calon yang disyorkan oleh Suruhanjaya Kehakiman.   

Dalam hal ini, saya ingin menambah bahawa calon-calon hakim yang disyorkan 
Yang Amat Berhormat Perdana Menteri kepada Majlis Raja-Raja dan Yang di-Pertuan 
Agong mestilah juga datang dari calon yang disyorkan oleh suruhanjaya berkenaan.  
Segala usaha murni untuk mereformasi sistem kehakiman negara akan menjadi sia-sia 
sekiranya didapati calon yang disyorkan itu adalah lain daripada apa yang dicadangkan 
oleh pihak suruhanjaya, yang sebelum ini sudah melaksanakan proses penilaian yang teliti 
terhadap calon-calon hakim yang dimaksudkan.   

Saya berharap, penubuhan Suruhanjaya Kehakiman ini akan turut mengambil kira 
perkara-perkara berikut: 

(i) merangka dengan teliti satu proses penilaian terhadap calon-
calon hakim bagi menangkis sebarang tohmahan, kononnya 
mereka yang mempunyai hubungan dengan golongan tertentu 
akan dipertimbangkan sebagai hakim; 

(ii) memansuhkan peranan Pesuruhjaya Kehakiman yang dilantik 
secara sementara memandangkan timbulnya kebimbangan 
bahawa Pesuruhjaya-pesuruhjaya Kehakiman berhutang 
ketaatan mereka kepada Ketua Hakim Negara yang mempunyai 
kuasa memutuskan sama ada mereka akan dilantik ke jawatan 
penuh sebagai Hakim-hakim Mahkamah Tinggi nanti.  Jika 
kedudukan ini masih dikekalkan, saya cadangkan agar 
Suruhanjaya Kehakiman juga diberi peranan untuk 
mengesyorkan calon-calon dan bukan lagi mengikut mekanisme 
pemilihan sedia ada seperti yang dinyatakan dalam Artikel 
122AB, Perlembagaan Persekutuan. 

� 1250 

Ini bermakna Suruhanjaya Kehakiman kemudiannya akan bertindak menasihati 
Yang di-Pertuan Agong calon manakah yang lebih layak dilantik sebagai Pesuruhjaya 
Kehakiman. Yang keduanya, membenarkan Suruhanjaya Kehakiman mengesyorkan calon-
calon hakim untuk dilantik sebagai majistret dan Hakim-hakim Mahkamah Sesyen yang 
pada ketika ini pelantikannya dibuat oleh Suruhanjaya Perkhidmatan Perundangan dan 
Kehakiman. Suruhanjaya Perkhidmatan Perundangan dan Kehakiman ini merupakan badan 
eksekutif kepada Peguam Negara dan Peguam Negara ada kalanya juga membicarakan 
kes di hadapan mereka serta Peguam Negara sendiri juga adalah ahli dalam suruhanjaya 
berkenaan. 

Datuk Bung Moktar bin Radin [Kinabatangan]:  Yang Berhormat Kulai. 

Dato' Seri Ong Ka Ting [Kulai]:  Saya tidak bagi.  Pendek kata ... 

Datuk Bung Moktar bin Radin [Kinabatangan]:  Kawan pun tidak bagi ke? 

Timbalan Yang di-Pertua [Datuk Ronald Kiandee]:  Duduk, Kinabatangan. 

Dato' Seri Ong Ka Ting [Kulai]: Pendek kata Peguam Negara boleh memutuskan 
isu-isu berhubung dengan prospek kenaikan pangkat hakim-hakim majistret dan Hakim-
hakim Mahkamah Sesyen.  Terdapat kebimbangan jika mekanisme ini terus diguna pakai 
dan tidak digantikan dengan sebuah Suruhanjaya Kehakiman yang bebas.  Para hakim 
majistret dan Hakim Mahkamah Sesyen akan dituduh sebagai tidak bebas walaupun 
penghakiman mereka tidak menyebelahi kerajaan dan adalah betul dari segi undang-
undang.  Menyentuh mengenai soal persepsi, kita tidak dapat menafikan bahawa komposisi 
hakim yang ada sekarang tidak mencerminkan aspek kepelbagaian kaum di negara kita.  
Kita juga tidak dapat menafikan bahawa hakim-hakim adalah manusia dan sebanyak mana 
mereka memang ingin dilihat sebagai seorang hakim yang bebas dan telus, aspek 
keagamaan kaum dan juga latar belakang budaya seseorang hakim merupakan faktor-
faktor yang boleh mempengaruhi pemikirannya yang sepatutnya bebas dan rasional 
sebelum ini. 



47. Negara, pilihan calon yang disyorkan oleh Ketua Hakim Negara mestilah terdiri daripada calon-calon yang disyorkan oleh Suruhanjaya Kehakiman. Dalam hal ini, saya ingin menambah bahawa calon-calon hakim yang disyorkan Yang Amat Berhormat Perdana Menteri kepada Majlis Raja-Raja dan Yang di-Pertuan Agong mestilah juga datang dari calon yang disyorkan oleh suruhanjaya berkenaan. Segala usaha murni untuk mereformasi sistem kehakiman negara akan menjadi sia-sia sekiranya didapati calon yang disyorkan itu adalah lain daripada apa yang dicadangkan oleh pihak suruhanjaya, yang sebelum ini sudah melaksanakan proses penilaian yang teliti terhadap calon-calon hakim yang dimaksudkan. Saya berharap, penubuhan Suruhanjaya Kehakiman ini akan turut mengambil kira perkara-perkara berikut: (i) merangka dengan teliti satu proses penilaian terhadap calon- calon hakim bagi menangkis sebarang tohmahan, kononnya mereka yang mempunyai hubungan dengan golongan tertentu akan dipertimbangkan sebagai hakim; (ii) memansuhkan peranan Pesuruhjaya Kehakiman yang dilantik secara sementara memandangkan timbulnya kebimbangan bahawa Pesuruhjaya-pesuruhjaya Kehakiman berhutang ketaatan mereka kepada Ketua Hakim Negara yang mempunyai kuasa memutuskan sama ada mereka akan dilantik ke jawatan penuh sebagai Hakim-hakim Mahkamah Tinggi nanti. Jika kedudukan ini masih dikekalkan, saya cadangkan agar Suruhanjaya Kehakiman juga diberi peranan untuk mengesyorkan calon-calon dan bukan lagi mengikut mekanisme pemilihan sedia ada seperti yang dinyatakan dalam Artikel 122AB, Perlembagaan Persekutuan. 1250. Ini bermakna Suruhanjaya Kehakiman kemudiannya akan bertindak menasihati Yang di-Pertuan Agong calon manakah yang lebih layak dilantik sebagai Pesuruhjaya Kehakiman. Yang keduanya, membenarkan Suruhanjaya Kehakiman mengesyorkan calon- calon hakim untuk dilantik sebagai majistret dan Hakim-hakim Mahkamah Sesyen yang pada ketika ini pelantikannya dibuat oleh Suruhanjaya Perkhidmatan Perundangan dan Kehakiman. Suruhanjaya Perkhidmatan Perundangan dan Kehakiman ini merupakan badan eksekutif kepada Peguam Negara dan Peguam Negara ada kalanya juga membicarakan kes di hadapan mereka serta Peguam Negara sendiri juga adalah ahli dalam suruhanjaya berkenaan. Datuk Bung Moktar bin Radin [Kinabatangan]: Yang Berhormat Kulai. Dato' Seri Ong Ka Ting [Kulai]: Saya tidak bagi. Pendek kata ... Datuk Bung Moktar bin Radin [Kinabatangan]: Kawan pun tidak bagi ke?. Timbalan Yang di-Pertua [Datuk Ronald Kiandee]: Duduk, Kinabatangan. Dato' Seri Ong Ka Ting [Kulai]: Pendek kata Peguam Negara boleh memutuskan isu-isu berhubung dengan prospek kenaikan pangkat hakim-hakim majistret dan Hakim- hakim Mahkamah Sesyen. Terdapat kebimbangan jika mekanisme ini terus diguna pakai dan tidak digantikan dengan sebuah Suruhanjaya Kehakiman yang bebas. Para hakim majistret dan Hakim Mahkamah Sesyen akan dituduh sebagai tidak bebas walaupun penghakiman mereka tidak menyebelahi kerajaan dan adalah betul dari segi undang- undang. Menyentuh mengenai soal persepsi, kita tidak dapat menafikan bahawa komposisi hakim yang ada sekarang tidak mencerminkan aspek kepelbagaian kaum di negara kita. Kita juga tidak dapat menafikan bahawa hakim-hakim adalah manusia dan sebanyak mana mereka memang ingin dilihat sebagai seorang hakim yang bebas dan telus, aspek keagamaan kaum dan juga latar belakang budaya seseorang hakim merupakan faktor- faktor yang boleh mempengaruhi pemikirannya yang sepatutnya bebas dan rasional sebelum ini.